Daugavpils Stropu pamatskolas – attīstības centra atbalsta virzieni:

DSPAC realizē 10 speciālās pirmsskolas izglītības programmas un 9 speciālās pamatizglītības programmas bērniem ar funkcionāliem attīstības traucējumiem. Centrs nodrošina individuālu metodisku un pedagoģisku korekciju bērniem sākot no 2 gadu vecuma, kā arī agrīno speciālo vajadzību diagnostiku. Sniedz konsultācijas citu izglītības izstāžu izglītojamiem ar speciālajām vajadzībām vai viņu likumiskajiem pārstāvjiem. Centra speciālisti sniedz konsultācijas visiem interesentiem par mācīšanās traucējumu korekcijas iespējām, dažādām speciālām metodikām bērnu sociālo un kognitīvo prasmju uzlabošanai un valodas attīstības traucējumu korekciju, atkarībā no pieprasījuma.

Ņemot vērā katra bērna individuālo veselības stāvokli un attīstības īpatnības, Daugavpils Stropu pamatskola – attīstības centrs sniedz šādu atbalstu:

* 1. Logopēdiskā diagnostika un konsultācijas;
  2. Minhenes funkcionālās attīstības diagnostiku;
  3. Stostīšanās korekcija ar Bioloģiskās saites relaksējošās diafragmālās elpošanas veidošanas (BOS) aparātu;
  4. Runas un valodas korekcijas nodarbību un konsultāciju nodrošināšana citu izglītības iestāžu audzēkņiem, kuriem ir vērojami traucējumi:

***Skaņu izrunas traucējumi:*** *sigmatisms; lambdacisms; rotacisms; kapacisms; gammacisms; jotacisms; līdzskaņu mīkstinājumi; valodas skaņu aizvietojumi un izlaidumi.*; ***Rinolālija; Alālija; Dizartrija; Runas tempa un ritma traucējumi****: stostīšanās; bradilālija; tahilālija;* ***Balss traucējumi****;* ***Valodas sistēmas nepietiekama attīstība*** *(arī uz vājdzirdības fona);* ***Rakstīšanas un lasīšanas traucējumi*** *(iekļaujot arī specifiskus lasīšanas traucējumus un rakstīšanas un lasīšanas traucējumus uz vājdzirdības fona); u.c.*

* 1. Surdopedagoga konsultācijas: *izglītojamiem ar III; IV; V izteikti smagu sensoneirālo vājdzirdību; izglītojamajiem ar kohleārajiem implantiem;*
  2. Speciālā pedagoga konsultācijas un korekcijas nodarbības;
  3. Diagnostikas veikšana ar DIBELS Next tests;
  4. Diagnosticēšana pēc The Childhood Autism Rating Scale (CARS) autisma pakāpes skalas *(aizpildīšanai bērna vecākiem);*
  5. Konsultācijas esošajiem un topošajiem pedagogiem, atbalsta personālam, sociālajiem darbiniekiem;
  6. Konsultācijas izglītojamo ar funkcionāliem attīstības traucējumiem vecākiem un likumiskajiem pārstāvjiem;
  7. Tematiskie pasākumi izglītojamo ar funkcionāliem attīstības traucējumiem kopā ar viņu vecākiem un likumiskajiem pārstāvjiem;
  8. Pedagogu profesionālās kompetences pilnveides kursu organizēšana;
  9. Konferenču, semināru organizēšana;
  10. Metodisko materiālu veidošana un publicēšana;
  11. Psihologu konsultācijas un diagnostiku;
  12. Izglītojošu pasākumu organizēšana valsts un starptautiskā līmenī;
  13. Montesori nodarbības pirmsskolas vecuma bērniem;
  14. Pedagoģiskās korekcijas atbalsta autorprogrammas „Mākslinieciskā izpausme mūzikā” realizēšana;
  15. Dokumentu sagatavošana pedagoģiski medicīniskai komisijai pēc pieprasījuma;
  16. Fizioterapeita diagnostika un sesijas pirmsskolas vecuma izglītojamiem;
  17. Masāžas seansi pirmsskolas vecuma bērniem ar fiziskās attīstības traucējumiem.

Sadarbība ar izglītojamo vecākiem

Daugavpils Stropu pamatskola – attīstības centrs nodrošina individuālās konsultācijas vecākiem ar visiem centra speciālistiem. Katru mēnesi tiek organizēti atbalsta un izglītojošie pasākumi vecākiem skolā: „Māmiņu skola”; „Vecāku klubs”; un pirmsskolā „Vecāku klubiņš”, kuros speciālistu vadībā tiek aktualizētas dažādas vecākiem nozīmīgas tēmas, rodot atbalstu un atbildes uz viņu jautājumiem. Tiek organizēti tematiskie pasākumi vecākiem, kuros vecāki ar saviem bērniem var mācīties kopā un radoši izpausties.

Izglītības programmas

* Speciālās pamatizglītības programma izglītojamiem ar valodas traucējumiem (kods 21015511)
* Speciālās pamatizglītības mazākumtautību programma izglītojamiem ar valodas traucējumiem (kods 21015521)
* Speciālās pamatizglītības mazākumtautību programma izglītojamiem ar dzirdes traucējumiem (kods 21015221)
* Speciālās pamatizglītības programma izglītojamajiem ar mācīšanās traucējumiem (kods 21015611)
* Speciālās pamatizglītības mazākumtautību programma izglītojamajiem ar mācīšanās traucējumiem (kods 21015621)
* Speciālās pamatizglītības mazākumtautību programma izglītojamajiem ar garīgās veselības traucējumiem (kods 21015711)
* Speciālās pamatizglītības mazākumtautību programma izglītojamajiem ar garīgās veselības traucējumiem (kods 21015721)
* Speciālās pamatizglītības programma izglītojamajiem ar garīgās attīstības traucējumiem (kods 21015811)
* Speciālās pamatizglītības mazākumtautību programma izglītojamajiem ar garīgās attīstības traucējumiem (kods 21015821)
* Speciālās pirmsskolas izglītības programma izglītojamajiem ar fiziskās attīstības traucējumiem. (kods 01015311)
* Speciālās pirmsskolas izglītības programma izglītojamajiem ar jauktiem attīstības traucējumiem. (kods 01015611)
* Speciālās pirmsskolas izglītības programma izglītojamajiem ar garīgās veselības traucējumiem. (kods 01015711)
* Speciālās pirmsskolas izglītības programma izglītojamajiem ar garīgās attīstības traucējumiem. (kods 01015811)
* Speciālās pirmsskolas izglītības programma izglītojamajiem ar smagiem garīgās attīstības traucējumiem vai vairākiem smagiem attīstības traucējumiem. (kods 01015911)
* Mazākumtautību speciālās pirmsskolas izglītības programma izglītojamajiem ar fiziskās attīstības traucējumiem. (kods 01015321)
* Mazākumtautību speciālās pirmsskolas izglītības programma izglītojamajiem ar jauktiem attīstības traucējumiem. (kods 0101562)
* Mazākumtautību speciālās pirmsskolas izglītības programma izglītojamajiem ar garīgās veselības traucējumiem. (kods 01015721)
* Mazākumtautību speciālās pirmsskolas izglītības programma izglītojamajiem ar garīgās attīstības traucējumiem. (kods 01015821)
* Mazākumtautību speciālās pirmsskolas izglītības programma izglītojamajiem ar smagiem garīgās attīstības traucējumiem vai vairākiem smagiem attīstības traucējumiem. (kods 01015921)